কয়েকদিনের তুলনায় দেশে বৃষ্টিপাতের পরিমাণ কমেছে। সোমবার দেশের সর্বোচ্চ বৃষ্টিপাত হয়েছে ঢাকায় ২১ মিলিমিটার। এছাড়া পাবনা (ঈশ্বরদী) ও ভোলায় ১৫ ও ১৬ মিলিমিটার বৃষ্টিপাত হয়েছে। এদিন চাঁদপুর, মাইজদীকোর্ট, রাজশাহী, খুলনা, মংলা, যশোর, সাতক্ষীরা, চুয়াডাঙ্গা, বরিশাল, পটুয়াখালী ও খেপুপাড়ায় সামান্য পরিমাণ বৃষ্টিপাত হয়। মঙ্গলবারের আবহাওয়ার পূর্বাভাসে বলা হয়েছে, খুলনা, বরিশাল ও চট্টগ্রাম বিভাগের অনেক জায়গায় এবং রংপুর, রাজশাহী, ঢাকা ও সিলেট বিভাগের কিছু জায়গায় অস্থায়ী দমকা হাওয়াসহ হালকা থেকে মাঝারি ধরনের বৃষ্টিপাত বা বজ্রসহ বৃষ্টি হতে পারে। সে সঙ্গে দেশের কোথাও কোথাও মাঝারি ধরনের ভারি বর্ষণ হতে পারে। সারা দেশের রাত ও দিনের তাপমাত্রা ১-২ ডিগ্রি বৃদ্ধি পেতে পারে।